text: उन्होंने कहा कि जल्द ही मंत्रिमंडल की एक अन्य बैठक होगी। इससे पहले तेलंगाना राष्ट्र समिति के नेताओं ने कहा था कि कैबिनेट कुछ प्रमुख फैसले लेगी और इसकी घोषणा बाद में पार्टी प्रमुख चंद्रशेखर राव द्वारा एक सार्वजनिक सभा में होगी। इसे ‘प्रगति निवेदन सभा’ के रूप में हैदराबाद के बाहरी इलाके में आयोजित किया जाएगा। चंद्रशेखर राव पहले ही जल्द चुनाव कराने का मजबूत संकेत दे चुके हैं और उम्मीद है कि इस हफ्ते के अंत तक फैसला आ जाएगा।